Brezhnevka
Un brezhnevka es un edificio de apartamentos de concreto que esseva construite in le Union Sovietic inter 1960 e 1980 sub le direction de Leonid Brezhnev, post le qual le typo de edificio prende le nomine. Le brezhnevka succedeva al Khrushchevka.

Historia 
Le brezhnevka originava ex un desiro de renovar le khrushchevka. Con le crescente necessitates del population, illo esseva necesse construer habitations actualisate. Actualmente, il ha circa 40 versiones del brezhnevka.

Designo

Le exterior 
A differentia del khrushchevka de cinque pisos que les precedeva, le brezhnevkas contineva de nove a dece-sept pisos. Solitemente, illos esseva construite con panneles de concreto, ma unes era construite con lateres de luto. Le tetos era plat e coatite con bitumen. Un drenator era installate etiam in le teto.

Le interior 
Le numero de cameres in un appartamento brezhnevka varia inter un a quatro. Le altitude del plafone attinge 2.7 metros. Le cucinas mesura inter 6.8 e 7.4 metros quadrates. In le prime versiones del brezhneva, le banio e le toilettas esseva combinate. In versiones plus recente, le banio e le toilettas deveniva cameres separate.

Altere caracteristicas 
Ascensores esseva installate in le edificios, e in le edificios con dece-quattor pisos habeva ascensores de carga como de passageros. Glisatorias de rubbis era installate etiam in le brezhnevkas. Le scalas esseva plus larges que illos de appartamentos sovietic plus ancian.

Criticas del brezhnevka 

 Le suturas inter le panneles es vulnerabile a rupturas. 
 Le edificios ha un mal isolation. 
 Le banios es exigue. 
 Il ha pauca o nulle isolation acustic.
Edificios e structuras construite in le Union Sovietic